เป็นตุ่มใสๆบริเวรอวัยวะเพศค่ะและมีอาการคันแล้วก็เจ็บพอโดนน้ำจะแสบค่ะ จะเป็นประมาณอาทิตย์หนึ่งหรือสองอาทิตย์ก็หาย พอหายแล้วก็จะกลับมาอีก ซ้ำๆแบบนี่ค่ะ เป็นมานานแล้วค่ะไม่ทราบว่าเป็นอะไรหรอค่ะ มียาแบบไหนยาชื่ออะไรค่ะที่ใช้รักษาได้
สวัสดีค่ะอาการตุ่มน้ำใสที่อวัยวะเพศ สาเหตุที่พบได้บ่อย ได้แก่โรคเริมที่อวัยวะเพศ ซึ่งจะทำให้มีอาการ มีตุ่มน้ำใสขนาดเล็ก และแผลเปิดบริเวณอวัยวะเพศ รวมถึงอาจจะมีที่อื่นๆ ด้วย เช่น ทวารหนัก ต้นขาและบั้นท้าย เวลาปัสสาวะจะรู้สึกเจ็บ อาจจะรู้สึกไม่สบายตัวปวดเมื่อยเหมือนเป็นไข้ และอาจมีอาการตกขาวมากขึ้นได้อีกด้วย โดยอาการทั้งหมดอาจกินเวลาประมาณ 20 วัน อย่างไรก็ตามแผลตุ่มน้ำที่ขึ้นตามอวัยวะเพศจะตกสะเก็ดและหายเป็นปกติโดยไม่มีแผลเป็นนอกจากนี้อาจจะเกิดได้จากสาเหตุอื่นๆ เช่น จากการเสียดสีสัมผัส การระคายเคือง หรือการแพ้บริเวณผิวหนัง ทำให้เกิดตุ่มน้ำพองใส ทั้งนี้ควรต้องได้รับการตรวจร่างกายจึงจะสามารถบอกได้ค่ะว่าเกิดจากสาเหตุใดค่ะดังนั้นแนะนำให้ไปพบแพทย์เพื่อตรวจหาสาเหตุของอาการจะดีที่สุดค่ะ ส่วนการรักษาจะขึ้นกับสาเหตุค่ะ หากเป็นจากเริมส่วนใหญ่หายเอง หรืออาจจะใช้การทายาต้านไวรัสก็ได้ค่ะ